חוק עזר לדבוריה (מניעת רעש), התשמ"ג1983-
פורסם: 	 חש"ם 167, 	תשמ"ג )15.3.1983(, 	עמ' 324
בתוקף סמכותה לפי סעיפים 22 ו23- לפקודת המועצות המקומיות, וסעיף 6 לחוק למניעת מפגעים, התשכ"א1961-, מתקינה המועצה המקומית דבוריה חוק עזר זה:
הגדרות
1. 		בחוק עזר זה -
"רכב מנועי"  -כמשמעותו בפקודת התעבורה;
"אזור מגורים"  -לרבות אזור שהוגדר כאזור מגורים בתכנית כמשמעותה בחוק התכנון והבניה, התשכ"ה1965-, בין שקיבלה תוקף ובין שהופקדה, בהתאם לכל חיקוק הדן בתכנון ובניה;
"ימי מנוחה"  -הימים שנקבעו בסעיף 18א)א( לפקודת סדרי השלטון והמשפט, התש"ח1948-;
"המועצה"  -המועצה המקומית דבוריה;
"ראש המועצה"  -לרבות מי שראש המועצה העביר לו בכתב את סמכויותיו לפי חוק עזר זה, כולן או מקצתן;
"מפקח"  -אדם שהמועצה מינתה אותו בכתב להיות מפקח לענין חוק עזר זה.
הפעלת צופרים
2. 		לא יפעיל אדם בתחום המועצה צופר או אמצעי-אזהרה כיוצא בזה מרכב, אלא בשני תנאים אלה:
)1( הדבר דרוש לשם אזהרה למניעת סכנה קרובה שאין למנוע אותה אחרת;
)2( הפעלת הצופר או אמצעי האזהרה האמורים אינה נמשכת וחוזרת יותר מן הדרוש לפי הנסיבות.
שעות וימי מנוחה
3. 		)א( לא ישיר אדם, לא יקים רעש ולא יפעיל כלי נגינה, מקלט רדיו או טלויזיה, תקליט, רשם-קול, מגביר קול או מכשיר כיוצא באלה ביום חול בין השעות 14.00 ו16.00- ובין השעות 23.00 ו06.00-, וביום מנוחה עד 8.00, באזור מגורים, באחד ממקומות אלה:
)1( תחת כיפת השמים;
)2( במקום שאינו תחת כיפת השמים, אולם אינו סגור מכל צדדיו כלפי חוץ או שדלתותיו, חלונותיו או פתחיו האחרים אינם סגורים כולם;
)3( בבנין המשמש בעיקר למגורים.
)ב( הוראות סעיף קטן )א( לא יחולו על פעולה המבוצעת אגב חגיגה או שמחה באחד המועדים האלה:
)1( ליל יום העצמאות;
)2( מוצאי יום העצמאות עד חצות;
)3( חגים מוסלמיים;
)4( ליל יום מנוחה שנקבע בהודעה על קביעת ימי מנוחה לשאינם יהודים.
תיקונים ושיפוצים
4. 		לא יבצע אדם באזור מגורים בין השעות 22.00 ו06.00- למחרת עבודות תיקון או שיפוץ בבנין המשמש בעיקר למגורים, ולא יתקין בו מיתקנים בשעות אלה, זולת אם הפעולה דרושה באופן דחוף לשם מניעת סכנה לבטחון הציבור או להסרת סכנה כאמור.
בניה
5. 		לא יפעיל אדם בין השעות 18.00 ו06.00- למחרת באזור מגורים, מכונות המונעות בכוח מיכני לצרכי חפירה, בניה או כיוצא באלה, זולת אם הפעלת המכונות דרושה באופן דחוף לשם מניעת סכנה לבטחון הציבור או להסרת סכנה כאמור.
כלי קיבול ממתכת
6. 		לא יטלטל אדם באזור מגורים בין השעות 22.00 ו06.00- למחרת מיכלים, חביות, כדי חלב, פחי אשפה, וכלי קיבול ממתכת כיוצא באלה, העשויים לגרום רעש.
פרסומת והודעות
7. 		לא יפעיל אדם באזור מגורים רם-קול או מכשיר כיוצא בזה כדי להפנות את תשומת הלב למכירת טובין, לאספקת שירותים, להופעה, להצגה או למתן הודעה או לפרסומת.
חיבוט שטיחים
8. 		לא יחבוט אדם שטיח, מזרון או כיוצא באלה בין השעות 14.00 ו16.00- ובין השעות 19.00 ו07.00-.
משתיקי קול
9. 		לא ינהג אדם ברכב מנועי זולת אם הותקן במפלט של הרכב משתיק קול או מיתקן אחר המונע ביעילות רעש או קולות נפץ.
סמכויות מפקח
10. 		)א( מפקח רשאי בכל עת להיכנס למקום שבו יש לו חשד סביר כי נעברת עבירה על חוק עזר זה.
)ב( מפקח רשאי להורות לאדם העובר על הוראה מהוראות חוק עזר זה כי יפסיק את הפעולה הגורמת לרעש; לא ביצע האדם את הוראות המפקח, רשאי המפקח להפסיק את הרעש בעצמו.
)ג( לא יפריע אדם למפקח להשתמש בסמכויותיו לפי חוק עזר זה.
הודעות
11. 		בכל הליך משפטי לפי הוראות חוק עזר זה יראו את הפעולה המבוצעת כעשויה לגרום להפרעה לאדם המצוי בקרבת המקום, כל עוד לא הוכח ההיפך.
עונשין
12. 		העובר על הוראה מהוראות חוק עזר זה, דינו - קנס 900 שקלים חדשים, * ובמקרה של עבירה נמשכת - קנס נוסף של 36 שקלים חדשים * לכל יום שבו נמשכת העבירה אחרי שנמסרה לו הודעה עליה בכתב מאת ראש המועצה או לאחר שהורשע בעבירה לפי חוק עזר זה.
		
*	 תחילה ביום 29.1.1990, חש"ם 442
נתאשר.
ט"ז בשבט התשמ"ג )30 בינואר 1983(
אסעד עזאיזה
ראש המועצה המקומית 
דבוריה
				יוסף בורג
				שר הפנים